

**Мазут экспортына уақытша тыйым салуды енгізу туралы**

***Күшін жойған***

Қазақстан Республикасы Үкіметінің қаулысы 2001 жылғы 10 қыркүйек N 1170. Күші жойылды - Қазақстан Республикасы Үкіметінің 2002.02.16. N 226 қаулысымен. ~P020226

      Ел экономикасының мұқтаждары үшін жеткілікті мазут қорын жасау
қажеттігіне байланысты және "Қазақстан Республикасындағы кеден ісі туралы"
1995 жылғы 20 шілдедегі Қазақстан Республикасы Заңының
 Z952368\_
 20-бабына
сәйкес Қазақстан Республикасының Үкіметі қаулы етеді:

      1. 2001 жылғы 1 қазаннан бастап 2002 жылғы 1 наурызға дейінгі кезеңде
Қазақстан Республикасы аумағынан мазут (ТМД СЭҚ ТН коды 2710 00 710 - 2710
00 780) экспортына тыйым салынсын.

      2. Қазақстан Республикасы Мемлекеттік кіріс министрлігінің Кеден
комитеті осы қаулының 1-тармағын орындау жөнінде қажетті шаралар
қабылдасын.

      3. Облыстардың, Астана және Алматы қалаларының әкімдері Қазақстан
Республикасы Энергетика және минералдық ресурстар министрлігімен бірлесіп,
2001 жылғы 1 қарашадан бастап мазутпен қамтамасыз ету ісінің жай-күйі
туралы Қазақстан Республикасының Үкіметін ай сайын хабардар етіп отырсын.

      4. Қазақстан Республикасының Сыртқы істер министрлігі осы қаулының
1-тармағына сәйкес Қазақстан Республикасының мазутты әкетуге тыйым салуды
енгізетіндігі туралы белгіленген тәртіппен Еуразия экономикалық
қауымдастығының Интеграциялық комитетін хабардар етсін.

      5. Осы қаулының орындалуын бақылау Қазақстан Республикасы

Премьер-Министрінің орынбасары - Қазақстан Республикасының Энергетика және
минералдық ресурстар министрі В.С.Школьникке жүктелсін.
 6. Осы қаулы қол қойылған күнінен бастап күшіне енеді және
жариялануға тиіс.

 Қазақстан Республикасының
 Премьер-Министрі

Мамандар:
 Багарова Ж.А.
 Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК